Diari Oficial de la Generalitat Valenciana


Sumari del DOGV 6272, del 21-05-2010 (2010/5576)

Subhasta hipotecària d'una finca situada a Sagunt.
--------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5576


Organisme emissor
:   Notaria d'Esteban Moliner Perez

Tipus de document
:   Subhasta

Subhasta hipotecària d'una finca situada a Sagunt. [2010/5576]  
Esteban Moliner Pérez, notari del Col·legi de València, amb residència a Sagunt, faig saber  
Que en la meua notaria, situada a Sagunt, en l'avinguda dels Sants Patrons, número 8, baixos, es tramita la venda extrajudicial, d'acord amb l'article 129 de la Llei Hipotecària, de la següent finca hipotecada:  
Urbana. Pis tercer, tipus B, destinat a habitatge assenyalat amb la porta número 16 de l'esquerra entrant a l'edifici situat a la ciutat de Sagunt, avinguda dels Sants Patrons, número 10.  
Consta de vestíbul, tres dormitoris, menjador, cuina, lavabo, galeria interior i solana exterior. Limita: per la dreta, entrant, el pis tercer assenyalat amb la porta número 15 d'aquest mateix edifici, escala comuna d'accés als pisos alts enmig; esquerra, el pis tercer assenyalat amb la porta número 15 de la dreta entrant a l'edifici que dóna a aquest mateix carrer, número 21, i fons, resta de la finca destinada a vial. Ocupa una superfície total de noranta-set metres quadrats, dels quals huitanta-quatre metres quadrats estan edificats i els altres tretze metres quadrats constitueixen el celobert. Quota de participació en els elements comuns d'un enter per cent.  
Inscripció: Registre de la Propietat de Sagunt Un, al tom 2492, llibre 462 de l'Ajuntament de Sagunt, foli 185, finca 13.790, inscripció sisena.  
Referència cadastral: 9134381HQ5203N7474OU.  
Arrendaments: segons declaració dels hipotecants en la pròpia escriptura de constitució de la hipoteca, la mencionada finca es trobava en aquell moment lliure d'arrendataris.  
La responsabilitat hipotecària va quedar fixada en: principal del préstec: 119.843,72 euros. Interessos remuneratoris fins a un màxim de 10.785,93 euros. Interessos moratoris fins a un màxim de 28.762,49 euros. Costos i despeses d'execució, tant judicial com extrajudicial, si escau, fins a un màxim de 17.976,56 euros. Despeses extrajudicials fins a un màxim de 2.396,87 euros.  
Per tant, la finca hipotecada queda responent hipotecàriament i a l'efecte de tercers per la suma de tots els conceptes expressats anteriorment en la quantitat de cent setanta-nou mil set-cents seixanta-cinc euros amb cinquanta-set cèntims (179.765,57 €). La finca hipotecada ha sigut taxada prèviament en la quantitat de cent cinquanta-un mil sis-cents cinquanta-dos euros amb setanta-un cèntims (151.652,71 €) per l'empresa de taxació Tecnitasa.  
Ja que és procedent la subhasta de la finca es fan saber les condicions d'aquesta:  
Tindrà lloc en la meua notaria. La primera subhasta serà el dia 17 de juny de 2010, a les 11.00 hores, i el tipus de subhasta serà el de cent cinquanta-un mil sis-cents cinquanta-dos euros amb setanta-un cèntims (151.652,71 €); si no hi ha postor o si resulta fallida, la segona subhasta serà el dia 12 de juliol de 2010, a les 11.00 hores, i el tipus d'aquesta serà el 75% de la primera, o siga, cent tretze mil set-centes trenta-nou euros, amb cinquanta-tres cèntims (113.739,53 €); en els mateixos casos, la tercera subhasta serà el dia 5 d'agost de 2010 sense subjecció a tipus; i si hi ha pluralitat de millores en la tercera subhasta, la licitació entre millorants i millor postor, serà el dia 9 d'agost de 2010 a les 11.00 hores.  
La documentació i certificació del Registre de la Propietat a què es refereixen els articles 236a i 236b del Reglament Hipotecari poden consultar-se de dilluns a divendres, de 10.00 a 14.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30% del tipus que corresponga a la primera i segona subhasta; i en la tercera subhasta, un tipus del 20% del tipus de la segona, per mitjà de xec bancari a nom del notari. Podran fer-se postures per escrit, en plec tancat, adjuntant-hi el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor del mateix o d'un creditor posterior, podrà fer-se cedint a un tercer.  
Sagunt, 4 de maig de 2010.- El notari: Esteban Moliner Pérez.